S'instal·la una bústia de devolució de llibres a la Biblioteca Pública
02 de Agosto de 2016

Carcaixent

La Biblioteca Pública, Julià Ribera, amplia els serveis adreçats als seus usuaris i usuàries. A partir d'esta setmana la instal·lació municipal posa en funcionament una bústia de devolució de llibres que possibilita oferir un dels serveis bàsics de la biblioteca com és la devolució de documents més enllà del seu horari d’obertura. Així, s’ofereix la possibilitat de fer-ne ús els migdies o diumenges, quan la biblioteca resta tancada, tot oferint una conciliació entre l’horari d’atenció al públic i el d’una part dels usuaris als qui els pot resultar dificultós acudir a la biblioteca en horari habitual.

Un altre dels avantatges és que, durant l’horari d’obertura de la biblioteca, els usuaris i usuàries que només hagen de retornar els seus documents en préstec els podran dipositar sense necessitat de passar pel taulell, amb el conseqüent estalvi de temps. Les devolucions per mitjà d'este sistema han d'estar dins del termini de préstec.